open-index/open-wikipedia-markdown huggingface dataset:
Endelig fredag (TV 2)

***Endelig fredag*** var en norsk komiserie som gikk på TV 2 i 2002. Serien handler om redaksjonen i talkshowet «Endelig Fredag», som jobbet hardt for å forbedre seertallene fra forrige sesong. Redaksjonen består av den paranoide og selvoptatte programlederen Claes (Jon Øigarden), den halvpsykopatiske TV-produsenten Frank (Bjørn Sundquist), den konfliktsky researcheren Aslak (Trond Høvik) og den svenske stunt-reporteren Tuva (Rebecka Hemse). I kulissene på kontoret går ting alt annet enn som planlagt. Det oppstår intriger, uforutsette problemer og absurde hendelser. Serien gikk på torsdager. 

Hele serien ble innspilt sommeren 2001.

## Gjester i serien
*Thomas Giertsen
*Arne Hjeltnes
*Torgrim Holte
*Eddie Eidsvåg
*Dorthe Skappel
*Synnøve Svabø
*Frithjof Wilborn
*Per Inge Torkelsen
*Morten Faldaas
## Referanser


## Eksterne lenker
*
Bjørke

**Bjørke** er ei bygd innerst i fjordarmen Storfjorden, en gren av Hjørundfjorden, i Volda kommune. 

I  Storfjorden  har Tussa kraft en kraftstasjon som ble etablert på 1960-tallet. Navnet kommer fra Tyssafossen, som ble lagt i rør. Det ble kalt Tussa fordi i Tyssedal var allerede navnet brukt til en annen kraftutbygging. 

Som del av kommunereformen ble Bjørke fra 1.1.2020 overført fra Ørsta til Volda kommune. Til 1964 var Hjørundfjord egen kommune.

## Galleri

Fil:Bjørke kyrkje, Storfjorden kyrkjestad.jpg|Bjørke kirke
Fil:Telefonkiosk_Bjorke_1.jpg|Den berømte telefonkiosken
Fil:Leiratunnellen_South.jpg|Leiratunnelen
Fil:Tussa_Kraftstasjon_Bj%C3%B8rke.jpg|Kraftstasjonen
Fil:Tussa_Kraftstasjon_Bj%C3%B8rke_Turbinhjul_Minneplate.jpg|Turbinhjul og minneplate utenfor kraftstasjonen
Fil:Tyssefossen_2018.jpg|Tyssefossen i 2018


## Referanser


## Eksterne lenker
* Hjørundfjordportalen
*Norgeskart
* NRK: Norge i dag, telefonkiosken sikres.
* NRK: Norsk attraksjon, «Telefonkioskslaget på Bjørke»
EXamen

***eXamen*** er en norsk TV-quiz med Trygve Rønningen som gikk på TVNorge fra 2001 til 2002. Programmet gikk alle dager unntagen lørdager.

*eXamen* var et multimedialt prosjekt der også seerne kunne delta. Deltagerne i studio måtte svare på 13 spørsmål der topp-premien var på 420 000 kroner, mens SMS-spillerne kjempet om en pott på 10&nbsp;000 kroner. Programmet hadde en del likhetstrekk med *[[Jeopardy!]]*

Første sesong ble i snitt fulgt av 173 000. Premieren ble sett av 289 000.

Programkonseptet ble solgt til Hellas og Bulgaria.

## Referanser
Dahle Idrettslag

:*For andre idrettslag med lignende navn, se [[Dale Idrettslag]].*

**Dahle Idrettslag** (stiftet 11. november 1938) er en fotballklubb fra bydelen Dale i Kristiansund, og spiller sine hjemmekamper på Dahle kunstgresspark.

## Fotball
A-laget i fotball for herrer spiller 2022-sesongen i 4. Divisjon, og kommer til å spille videre der i 2022. Møre og Romsdal. Dahle rykket opp fra 5. divisjon i 2018 med 126+ mål. 

2.laget til Dahle for herrer spiller 2022-sesongen i 5.Divisjon. 

### Tabell

### Dahle-Cup
Dahle arrangerer også, i slutten av oktober, Dahle-Cup i Dahlehallen. Den foregår i løpet av tre helger. Cupen sies også og være en av Møre's største.

## Eksterne lenker
* 
* Dahle Kunstgresspark - Nordic Stadiums
Idrettslaget Nordlandet

**Idrettslaget Nordlandet** (stiftet i 28. mars 1929) er et norsk idrettslag fra Nordlandet i Kristiansund. A-laget i fotball spiller til daglig i 6. divisjon i Nordmøre og Romsdal Fotballkrets, og spiller sine hjemmekamper på Nordlandet kunstgressbane.

## Eksterne lenker
*
Idrettslaget Goma

**Idrettslaget Goma** er et norsk idrettslag som holder til i Kristiansund. Tidligere så var hoved-sporten fotball, men siden 2014 så har IL Goma vært en bueskytterklubb.

IL Goma har kommet langt innenfor bueskyting.

Klubben har i dag en av de beste 3D Banene i landet "Moseby 3D Bane" som beligger seg ved storbakken på Frei. 

Egen utendørsbane og klubbhus på Goma, og et lokale innendørs i ett av Alti Futura sine bygg på Løkkemyra.

## Eksterne lenker
*https://www.ilgoma.no/
Fagerstrand (TV-serie)

***Fagerstrand*** er en norsk reality-TV-serie som gikk på TV 2 i 2005. Her skulle 12 par bygge et hus fra grunnen av i løpet av ti uker. Vinnerparet vant både huset og tomta, som lå på Fagerstrand på Nesodden. Underveis i byggeprosessen skulle parene gjennomføre allmøter og forsøke å bli så enige som overhodet mulig, men hver uke skulle et av parene stemmes ut. Programleder var Jannecke Weeden, mens Espen Karlsen var fagråd. Programmet gikk mandager og torsdager.
## Om serien
Det ble til tider amper stemning på slutten av serien. Det var særlig handlingene til paret Reidar og May-Brit som vakte harme blant mange av de andre deltagerne. Serien bar preg av alliansebygging innad i deltagergruppa, som de fleste av reality-seriene på TV. Allerede i den andre uka av serien byttet Siri og Anders side, og skapte uro blant deltagerne. I løpet av de neste ukene etter denne hendelsen byttet flere av parene side, noe som hadde innvirkning både på motivasjon og humør blant deltagerne. Likevel, selv om det taktiske og psykiske spillet tappet energi fra alle, så stod huset fiks ferdig den 20. mai. De heldige vinnerne ble Anders og Stine fra Gjøvik. De bodde i huset i ett år før de solgte det.

## Lederpar
* Uke 1: Gunnar og Barbro
* Uke 2: Edel og Kurt
* Uke 3: Derek og Tone
* Uke 4: Fattaneh og John Håvard
* Uke 5: Siri og Anders
* Uke 6: Siri og Anders
* Uke 7: Edel og Kurt
* Uke 8: Edel og Kurt
* Uke 9: Stine og Anders
* Uke 10: May-Brit og Reidar

## Deltagere
*Anders Sunde Bråten og Stine Sørsveen (vinnere)
*Edel Wold og Kurt Mikkelborg (kom til finalen)
*Reidar Helliesen og May-Brit Park
*Erik Busch og May-Elin Wraalsen
*Fattaneh Sayahnia og John Håvard Skundberg
*Derek Allport og Tone Fedog
*Anders Bolme Ree og Siri Sølberg Heli
*Mona Rhein og Christian Ellingsgård
*Ole Morten Friberg og Siv Sigurdsdatter Friberg
*Sigurd Endresen og Nina Anette Birkeland
* Gunnar Hagen og Barbro Bøe Werner
*Maria Anmarkrud og David Jebsen Bråten

## Se også
*Oversikt over norske Reality-TV-serier
## Referanser

*
Frei Fotballklubb

**Frei Fotballklubb** (**FFK**) er en norsk fotballklubb fra Kristiansund i Møre og Romsdal, stiftet 1. januar 1997. Klubben er en av de største breddeklubbene i Kristiansund, og har lag i de aller fleste aldersgrupper med stigende vekst på jentesiden. Frei FK er en Norges Fotballforbund kvalitetsklubb.

## Historikk
Klubben ble til da Rensvik Fotballklubb og fotballgruppa i Frei IL slo seg sammen til en klubb fra 1. januar 1997. Selv om Frei FK er en forholdsvis ung klubb, har klubben lange tradisjoner; Frei IL ble stiftet i 1918 og Rensvik Fotballklubb ble stiftet i 1931.

## Anlegg
Omsundet kunstgressbane er klubbens hovedarena og ble offisielt åpnet 1. oktober 2005. Der finnes klubbhus med garderobeanlegg, tribuneanlegg med kiosk og toalettfasiliteter.

Klubben innviet en ny kunstgressbane i 2017 da Rensvik Kunstgressbane ble ferdigstilt. 

På vinterstid disponerer klubben Freihallen. Innendørshallen er også er arena for Freihallen Cup.

## Utmerkelser
* Frei FK ble av Norges Fotballforbund tildelt prisen for årets fair play-klubb i 2018 i Nordmøre og Romsdal Fotballkrets. 
* Klubben ble i 2019 nominert av Norges Fotballforbund til UEFA Grassroot Awards i kategorien Best Grassroot Club. Frei FK var Norges eneste kandidat i denne kategorien.

## Samarbeid med Kristiansund Ballklubb
Kristiansund Ballklubb ble startet som en sammenslåing på A-lagsnivå av Kristiansund Fotballklubb og Clausenengen Fotballklubb, men har etter dette opprettet samarbeid med flere klubber i Kristiansundsregionen deriblant Frei FK. I sesongen 2007 og 2008 benyttet Kristiansund Ballklubb Omsundet kunstgressbane som sin primære hjemmebane.

## Freihallen Cup
Frei FK arrangerer årlig den tradisjonsrike innendørscupen Freihallen Cup i januar/februar. Fotballcupen er forbeholdt barnefotballen. I 2018 deltok i overkant av 100 lag.

## Tidligere spillerprofiler i Frei FK
* Joakim Bjerkås
* Aina Aarøe
* Berit Aspehaug Kjøl

## Landslagsspillere med fortid i Frei FK
* Haakon Haugen
* Marius Weidel
* Kristin Kämpe Aass
* Marte Almvik Saugen
* Joakim Bjerkås
* Carita Heggem

## Referanser


## Eksterne lenker
*
Natalie

**Natalie** og **Nathalie** er opprinnelig franske former av det latinske kvinnenavnet *Natalia*, som betyr «fødselsdag». Formen *Nathalie* er svært vanlig i Frankrike og Belgia.

## Etymologi
*Natalie* er en opprinnelig fransk form av det latinske kvinnenavnet *[[Natalia]]*, som er avledet av *(dies) natalis*, «fødselsdag». Navnet ses gjerne sammenheng med *natale domini* som betyr «jul». *Nathalie* er en variant av *Natalie*.

## Utbredelse
*Nathalie* er et svært vanlig kvinnenavn i befolkingen i Belgia og Frankrike. Både *Natalie* og *Nathalie* er nokså sjeldne i Norge, men begge navnevariantene har hatt en økende popularitet som navn på nyfødte siden 1980-tallet. Rundt 1900 var navnet mest brukt i Østfold. *Natalie* og *Nathalie* er kjent brukt i Sverige første gang i 1826. Den ortodokse kirken har helligkåret Natalie, kona til martyren Adrian av Nicomedia, og navnet har derfor tradisjonelt vært mer vanlig blant ortodokse kristne enn ellers. Navnet ble populært i USA gjennom den russisk-ættede skuespilleren Natalie Wood (1938&ndash;1981).

I England var *Natalie* mest brukt fra 1970-årene til 1990-årene.

*Natalie* har vært et populært navn i USA siden årtusenskiftet.

Navnet *Natalie* var vanlig i Norge fra 1990- til 2010-årene og hadde en popularitetstopp med 0,3 % i 2005.

|}

## Navnedag
*Natalie* har navnedag i flere land, oftest 27. juli. Den norske navnedagen er .

## Kjente personer med navnet
* Nathalie Sarraute (1900–1999), fransk forfatter
* Natalie Wood (1938–1981), amerikansk skuespiller
* Natalie Cole (1950–2015), amerikansk jazzsanger og skuespiller
* Nathalie Holland (født 1962), russisk-norsk kunstmaler
* Nathalie Santer (født 1972), italiensk skiskytter
* Natalie Imbruglia (født 1975), australsk sanger og skuespiller
* Natalie Portman (født 1981), israelsk-amerikansk skuespiller
* Nathalie Nordnes (født 1984), norsk musiker og sanger

## Referanser


## Eksterne lenker
*
J. Hans D. Jensen

**Johannes Hans Daniel Jensen** (født 25. juni 1907 i Hamburg, død 11. februar 1973 i Heidelberg) var en tysk fysiker og nobelprisvinner. Han ble tildelt Nobelprisen i fysikk i 1963, sammen med Maria Goeppert-Mayer for deres oppdagelser om atomkjernenes skallstruktur. (Eugene Wigner fikk prisen samme år).

Han ble medlem av NSDAP etter at Hitler kom til makten. Mye å grunn av at undervisningssystemet og forskningen ble politisert av nazistene.

Under andre verdenskrig jobbet han for Nazitysklands kjernekraftprogram, kjent som *Uranklubben*, hvor han bidro med separering av uranisotoper. 

Etter krigen virket Jensen som professor ved Universitetet i Heidelberg. Han var gjesteprofessor ved University of Wisconsin-Madison, Institute for Advanced Study, Indiana University og California Institute of Technology.

## Referanser


## Eksterne lenker
Delegering

**Delegering** (av latin *delega're*) vil si overføring av myndighet. Hensikten er avlasting av arbeidsoppgaver fra den som formelt innehar myndigheten, samt forenkling av beslutningsprosess.

Delegering kan skje i forbindelse med et spesielt oppdrag, ved at en person opptrer med fullmakt til å utføre en spesiell handling. 

Den mest omfattende form for delegering skjer imidlertid som en mere generell overføring av myndighet i et hierarki. Det kan være i en organisasjon, der styret delegerer avgjørelser til daglig leder ved en prokura, eller videre nedover i en organisasjon til en person som utfører den praktiske arbeidsoppgaven.

Delegering er også vanlig i forbindelse med lovmessige avgjørelser, ved for eksempel at avgjørelser blir delegert fra statlig nivå til kommunalt nivå. 

Personer eller organisasjoner som delegerer fra seg, er imidlertid til syvende og sist ansvarlig for at jobben blir utført, og står også hovedansvarlig for økonomiske forpliktelser, og for feil som blir begått. 

Må ikke forveksles med delegasjon sett i sammenheng med f.eks. part i forhandlings-/drøftingssammenheng.
Trosvik Idrettsforening

**Trosvik Idrettsforening** (stiftet 1. april 1946 i Gamle Trosvik skole) er et norsk idrettslag fra Trosvik i Fredrikstad. A-laget i fotball vant i 2009 sin 4. divisjonsavdeling og ble dermed kretsmestre, og har fra 2010 spilt i 3. divisjon. Trosvik signerte flere spiller etter nedrykket fra 3- til 4. divisjon, hvor blant annet 5 spillere født i 1996 kom opp til senior-avdelingen. Det viste seg at dette var lurt - for Trosvik IF rykket opp til 3. divisjon i 2012/2013-sesongen fra 4. divisjon med god hjelp fra ungguttene.

## Tabell

## Historikk
På stiftelsesmøtet, som ble avholdt i Gamle Trosvik skole den 1. april 1946, tegnet 23 personer seg som medlem og det ble betalt inn tilsammen 85 kroner i kontingent. Senere samme år ble det fastsatt årlig kontingent på 10 kroner for voksne og 5 kroner for barn. Allerede fra første år ble arbeidet med å skaffe bane prioritert, og i løpet av et par år var plasseringen klar og arbeidet igangsatt – det aller meste på dugnad.

Banen og et lite garderobeskur sto ferdig i 1950, noen år senere ble klubbhuset i østenden av banen bygget. Dette ble senere solgt til Fredrikstad kommune og brukes nå som barnehage. Dagens klubbhus ved Mølleveien ble innviet i 1983.

TIF's første formann var Karl Kristoffersen, øvrige styremedlemmer var Kai Iversen, Arne Ulriksen, Ragnar Solvang og Håkon Olsen.

Trosviks damelag i fotball rykket opp i 1. divisjon i 1979, men trakk seg før serien startet. Serien ble derfor spilt med ni lag.

Trosvik IF ble i 2012 historiske når de ansatte tidenes yngste A-lagstrener i fotball i norsk fotballhistorie. Ole Martin Nesselquist, kun 19 år fra Moss, ble ansatt av klubben i oktober 2012 for å trene A-laget i sesongen 2013. Etter nedrykket fra 3.divisjon i 2012, er det mange personer som håper at Nesselquist kan få Trosvik tilbake i 3.divisjon. Nesselquist skrev under en ettårs-kontrakt. 

## Kjente spillere
*Tarik Elyounoussi
*Agim Shabani
*Lasse Staw
*Ola Lønn Jenssen

## Referanser


## Eksterne lenker
*
Far og sønn

***Far og sønn*** var en norsk situasjonskomedie som gikk på TV 2 i 2002 og 2004. Hovedrollene ble spilt av Yngvar Numme og Kim Haugen. 

## Handling
En avdanket komiker, Erling Langbakken (Yngvar Numme), blir kastet ut av kona, Gry Langbakken (Ine M. Eide), og må flytte inn til sønnen, Henrik Langbakken (Kim Haugen). Far er pensjonert komiker og sønn er lovende stand-up-komiker. Problemet er bare det at far har liten sans for den nye komikulturen.

## Skuespillere

## Referanser


## Eksterne lenker
*
Resepsjonsforskning

**Resepsjonforskning** er forskning rundt tolkninger, dekodinger, lesninger, meningproduksjon, oppfatninger og forståelse publikum har av medietekster. Det er ulike typer kvantitative, empiriske publikumstudier som prøver å integrere samfunnsfag og humanistiske fag i perspektivet på resepsjon. 

Navnet resepsjonsforskning er henta fra resepsjonsteori eller resepsjonsestetikk, som er en tysk tradisjon innenfor litteraturstudier som har vært opptatt av hvilken rolle leseren spiller i leseprosessen. (Ingunn Hagen 1998) 

Det sentrale er at man finner ut meningen publikum får av å tolke medietekster. 

Resepsjonsanalyse er inspirert av og delvis overlappende med publikumsforskning som tar utgangspunkt i cultural studies tradisjonen. Ofte er teorigrunnlaget det samme, men ikke alltid. Resepsjonsanalyse har i hovedsak konsentrert seg om studier av fjernsynsvaner. 

Resepsjonforskning er en forskningstradisjon som har fått økt oppslutning i Europa og Skandinavia de siste årene.

Resepsjonsforskning har mye til felles med kulturelle studier og oppsto i den samme tidsperioden. Den har også hentet mye fra bruksstudiene som mange av de tidlige resepsjonsforskerne også drev med. Resepsjonsforskningen konsentrerte seg hovedsakelig om fjernsynet som massemedium og hvilke meninger og opplevelser publikum får ved å se på. Resepsjonsanalyse brukte en kvalitativ tilnærming for å studere publikumsmedlemmer empirisk. Innen resepsjonsforskningen oppstår mening i interaksjonen mellom spesifikke publikum og konkrete program.

## Kjennetegn ved resepsjonsforskning

Resepsjonstudier oppfatter publikum som aktive deltakere som velger ut hvilke medietekster de skal se. Fjernssnysprogram eller tekster blir oppfattet som mangetydige – de kan tolkes på flere måter. Hvor man ser programmet(kontekst) blir regnet for å være relevant for publikums tolkning. 

## Eksterne lenker
* Resepsjonsteori; fra Bibliotekarstudentens nettleksikon om litteratur og medier (pdf-fil)
Kardemommestipendet

**Thorbjørn Egners Kardemommestipend**, oftest omtalt som **Kardemommestipendet**, er et årlig utdelt reise- eller utdannelsesstipend fra Norsk forening for komponister og tekstforfattere (NOPA) til egne medlemmer. Stipendet er på 50&nbsp;000 kroner og deles normalt mellom en komponist og en tekstforfatter. Formålet er å stimulere til videre kulturproduksjon.

## Mottakere av stipendet
* 1988: Eyvind Skeie/Sigvald Tveit og Lillebjørn Nilsen
* 1989: Gustav Lorentzen/Øystein Dolmen og Sidsel Mørck 
* 1990: Bjørn Rønningen og Geir Holmsen 
* 1991: Erik Hillestad og Harald Gundhus 
* 1992: Terje Formoe og Anne Grete Preus  
* 1993: Ragnar Bjerkreim og Alf Cranner 
* 1994: Sigmund Groven og Lars Lillo-Stenberg 
* 1995: Frode Thingnæs og Erik Bye 
* 1996: Bendik Hofseth og Geirr Lystrup 
* 1997: Henning Sommerro 
* 1998: Sigurd Jansen og Trond Brænne  
* 1999: Lars Martin Myhre og Arild Nyquist 
* 2000: Eldbjørg Raknes og Ove Røsbak 
* 2001: Øystein Sunde og Sverre Indris Joner 
* 2002: Arne Bendiksen og Ole Paus 
* 2003: Finn Kalvik og Ingrid Bjørnov 
* 2004: Geir Bøhren/Bent Åserud og Kari Bremnes 
* 2005: Åge Aleksandersen 
* 2006: Ola Bremnes og Ulf Risnes 
* 2007: Henning Kvitnes og Øyvind Staveland 
* 2008: Al DeLoner og Jonas Fjeld 
* 2009: Jon Larsen og Torgeir Rebolledo Pedersen 
* 2010: Halvdan Sivertsen og Mathias Eick 
* 2011: William Kristoffersen og Malika Makouf Rasmussen 
* 2012: Tonje Unstad og Lars Bremnes 
* 2013: Don Martin og Kristin Skaare
* 2014: Kjetil Bjerkestrand og Magnus Grønneberg 
* 2015: Sinikka Langeland og Ingvar Hovland 
* 2016: Silje Halstensen og Jan Eggum 
* 2018: Kristin Asbjørnsen og Hilde Marie Kjersem
* 2019: Thea Hjelmeland og Karl Seglem
* 2020: Tone Hulbækmo og Hilde Trætteberg Serkland
* 2021: Sarah Camille Osmundsen og Rasmus Rohde
* 2022: Eirik Myhr og Julie Falkevik Tungevåg 
* 2023: Heidi Solheim og Nils Christian Fossdal
* 2024: Herman Rundberg og Kaja Vardøen
* 2025: Eir Vatn Strøm og Tatiana Palanca (Miss Tati)

## Referanser
Trygve Allister Diesen

**Trygve Allister Diesen** (født 1967) er TV-skaper, filmregissør, manusforfatter og produsent. Han er halvt skotsk og halvt norsk av fødsel, men oppvokst i Songdalen, og bosatt i Oslo. 

Trygve Allister Diesen er mest kjent som skaper av TV-serien Wisting, basert på Jørn Lier Horsts krimbøker (2019). Han er også skaperen av Torpedo (vist 2007), og har regissert TV og film i flere land.

Diesen har regissert tre langfilmer: Tyven tyven (Norges Oscar-kandidat 2003) og thrilleren Mørkets øy i Norge, samt independentfilmen Red (2008 film) i USA. Filmen, med Brian Cox i hovedrollen, hadde sin premiere på Sundance-festivalen i 2008, og Diesen var regissør og produsent. 

Diesen studerte film ved University of Southern California, School of Cinematic Arts, på begynnelsen av 1990-tallet. I 2010 var han den første som fullførte doktorgrad i regi ved Den norske filmskolen.

## Filmografi (utdrag)
* Irvine Welsh's Crime, 2022, regissør
* Wisting, 2019, serieskaper, regissør, hovedforfatter
*Arne Dahl, 2015, regi 
*The Assets, 2014, regi 
*Det tredje øyet, 2014, regi 
*Varg Veum - I mørket er alle ulver grå, 2011, manus  
*Varg Veum - Svarte får, 2011, manus 
**Kommissarie Winter* – Vänaste Land, 2010, regi
* *[[Red (2008)|Red]]*, 2008, regi og produsent
* *[[Torpedo (TV-serie)|Torpedo]]*, 2007, regi, manus (m/Knut Kristiansen og Kjersti Ugelstad)
* *[[Drømmefangeren (TV-serie)|Drømmefangeren]]*, 2006, regi
* *[[Tyven, tyven (norsk film)|Tyven tyven]]*, 2002, regi, manus (m/Knut Kristiansen)	
* *[[Mørkets øy]]*, 1997, manus/regi

## Referanser


## Eksterne lenker
*
Consolidated B-24 Liberator

**Consolidated B-24 Liberator** var et fire-motors amerikansk bombefly utviklet og bygget av Consolidated og på Willow Run under andre verdenskrig. Flyet har kommet i skyggen av den mer kjente B-17 Flying Fortress, men ble bygget i både større antall og hadde større innflytelse på krigens gang. Flyets vinger skapte dog en del stabilitetsproblemer, og har nok ført til at B-17 er mer kjent enn B-24. Dersom B-24 ikke ble lastet på rett måte, slik at flyet ikke hadde god nok balanse, ville en flyger få store problemer og mye arbeid med å holde flyet på rett kjøl. Vingene var svært lange, men ikke særlig brede – i motsetning til B-17. Under konstruksjonen av flyet regnet man seg fram til at en slik vingeform ville minske luftmotstanden, og gi flyet bedre rekkevidde og høyere marsjfart, men det gikk på bekostning av stabilitet. B-24 var dermed et krevende fly å holde i balanse.

Flyet fikk likevel stor betydning – ikke minst på grunn av rekkevidden som ikke bare hadde strategisk betydning i kampen mot den tyske krigsindustrien, men også stor betydning i slaget om Atlanterhavet hvor B-24 Liberator fratok de tyske ubåtene det de hadde igjen av områder hvor de kunne ferdes uten å frykte flyangrep. Se anti-ubåtkrigføring. Britiske anti-ubåt Liberator fikk påmontert fire fastmonterte Hispano 20 mm maskinkanoner under nesen for angrep mot ubåter i overflatestilling, og er de tyngste flyene som ble utstyrt med slikt skyts under andre verdenskrig.

Mens flybesetninger hadde en tendens til å foretrekke B-17, favoriserte generalstaben B-24 og anskaffet den i et stort antall for en lang rekke roller. Med omtrent 18 500 enheter, inkludert 8 685 produsert av Ford Motor Company, har den rekorder som verdens mest produserte bombefly, tunge bombefly, flermotorsfly og amerikanske militærfly i historien.

B-24 Liberator ble brukt på alle fronter under den andre verdenskrig i både amerikansk og britisk tjeneste, inkludert samveldestatene, og i en rekke forskjellige roller. De siste B-24 i aktiv tjeneste var i bruk i det indiske flyvåpenet helt frem til 1968 som maritime rekognoseringsfly.

## Spesifikasjoner

## Referanser


## Litteratur
* Birdsall, Steve (1968): *The B-24 Liberator*. New York: Arco Publishing Company, Inc., ISBN 0-668-01695-7.
* Blue, Allan G. (1976): *The B-24 Liberator, A Pictorial History*. Shepperton, Surrey, UK: Ian Allan Ltd., ISBN 0-7110-0630-X.
* Bowman, Martin (1979): *The B-24 Liberator 1939–1945*. Norwich, Norfolk, UK: Wensum Books Ltd, ISBN 0-903619-27-X.
* Freeman, Roger (1983): *B-24 at War*. Shepperton, Surrey, UK: Ian Allan Ltd., ISBN 0-7110-1264-4.
* Johnsen, Frederick A. (1993): *B-24 Liberator: Combat and Development History of the Liberator and Privateer*. St. Paul, Minnesota: Motorbooks International, ISBN 0-87938-758-0.

## Eksterne lenker

* Consolidated B-24A page
* Consolidated B-24D page, USAF National Museum
* WWII photos of the 7th AAF Heavy Bombardment Group Liberators
Valentin Fürst

**Valentin Fürst** (født 3. juni 1870, død 18. desember 1961) var en norsk indremedisiner. Han var bror til arkitektene Christian og Hans Backer Fürst.

Fürst er kjent for å ha arbeidet sammen med Axel Holst og Theodor Frølich med viktige bidrag til forståelsen av skjørbuk og fikk for dette Gunnerusmedaljen. Han må regnes blant dem som la grunnlaget for den moderne C-vitaminforskning. Fürst oppnådde dr.med. i 1912 og ble så overlege ved Diakonissehusets sykehus fra 1914 til 1940. Han mottok St. Olavs Orden.

Valentin Fürst var kunstsamler, og lege for og venn av Gustav Vigeland og hadde den største private samlingen av hans verker i tillegg til mye malerkunst. Henrik Sørensen var også en av hans venner og pasienter.

Han var gift med Margarethe Christiane Dedekam (1874–1957).

En av deres fire sønner, dr. Valentin Fürst jr. (1907–1988) etablerte Fürst Medisinsk Laboratorium i 1950, var førsteamanuensis ved fysiologisk institutt ved Universitetet i Oslo og mottok St. Olavs Orden, ridder av 1. klasse.

## Referanser
Epidermiolysis bullosa

**Epidermiolysis bullosa** (**EB**) er en fellesbetegnelse på en rekke sjeldne hudsykdommer, der små, røde, veskefylte blemmer og oppløsning av huden ofte ses. EB er en genetisk betinget sykdom som enten kan arves dominant eller recessivt, avhengig av type sykdom. 20 forskjellige former av sykdommen er kjent.

## Eksterne lenker
*
Skrujern (band)

**Skrujern** var en musikkgruppe som ble startet i 1994. Gruppen var en trio som består av Baard Slagsvold, Martin Caspersen og Per Sarin Madsen. De har gitt ut tre CD-er.  *[[Folkets verktøy]]* ble gitt ut på plateselskapet Oh Yeah! i 2000 og *[[Fakta og følelser]]* på selskapet Global Music i 2004. I tillegg var de backingband på Hans Rotmos CD: *[[Bønder i solnedgang|Hans Rotmo med Skrujern - Bønder i solnedgang]]*. I 2008 kom CD-en *[[Lat som ingenting]]*, også på Oh Yeah!. Skrujern skrev egne låter, men var nok minst like kjent for kreative og særegne versjoner av andres låter. Green Day, Tom Waits, Alf Prøysen, Pink Floyd og en og annen, gammal Chat Noir-låt kan spores i katalogen. 

Martin Caspersen er å regne som en bauta i hele to gamlebyer - Fredrikstad og Oslo. Han har bidratt på og med utallige utgivelser med svært mange artister, og er kjent fra Speed of Sound, Toini and the Tomcats, The Phantoms og mye mer. Baard Slagsvold er kjent som han med alpelua og kontrabassen i Tre små kinesere gjennom 15 år, som keyboardist i Motorpsycho og som musiker med et utall artister. Han har også gitt ut flere soloalbum under eget navn. Per Sarin Madsen har spilt med minst like mange som de to andre, men mest kjent er vel Jerry Lee Lewis. Per spiller også fast som trommis i Postgirobygget. 

Skrujern har grunnet både geografi og andre prosjekter måtte kaste inn både håndkle og årer, men lever i beste velgående i minnet til alle som fikk oppleve de årlige "Juling"-konsertene på Tamara, konserter på Skuret i Oslo, og andre kroker, og ikke minst kriker, av landet.

## Diskografi
*  *[[Folkets verktøy]]* (Oh Yeah!)
*  *[[Fakta og følelser]]*
*  *[[Lat som ingenting]]* (Oh Yeah!)

## Eksterne lenker
*
Østerrikes økonomi

**[[Østerrike]]** har en velutviklet turistindustri, og er et populært reisemål for både vintersport (Tirol) og kulturinteresserte med gallerier, historiske byggverk og musikkfestivaler.

Vindyrkingen foregår flere steder. Rødvin er et forsøksområde for eksport, mens hvitvin lages både til hjemmebruk og eksport. Mest kjent i dag er vin av druen Grüner Veltliner, men også Riesling  gir gode resultater. Wachau og Kamptal er kjente dyrkningsområder.

## Eksterne lenker
* ATX-INDEX VIENNA (%5EATX)
Johanna Sällström

**Johanna Maria Ellinor Sällström** (født *Berglund*, 1974–2007) var en svensk skuespiller. 

Sällström var virksom ved Sörmlands länsteater. Det store gjennombruddet som filmskuespiller fikk hun i 1997 i Daniel Fridells film *[[Under ytan (film)|Under ytan]]*. Hun ble tildelt en Guldbagge for beste kvinnelige hovedrolle i 1997 for sin rolle i filmen. Hun var også med i TV-serien *Tre Kronor* der hun spilte en tenåringsdatter. I sin tid som skuespiller har hun spilt et tyvetalls roller, blant annet i Wallander-filmer der hun spiller Kurt Wallanders datter, Linda. Denne serien har blitt vist på TV 2 og Canal+ i Norge.

I flere år bodde og arbeidet hun i Danmark. 

Natten mellom den 13. og 14. februar 2007 døde Johanna Sällström, da 32 år, i sitt hjem i Malmö. 

Hun etterlot seg en datter som var 5 år ved dødsfallet.

## Filmografi
* 2006 – *[[Sökarna 2]]*
* 2006 – *[[Wallander – Hemmeligheten]]*
* 2006 – *[[Wallander – Forfalskeren]]*
* 2006 – *[[Wallander – Blodsbånd]]*
* 2006 – *[[Wallander – Luftslottet]]*
* 2006 – *[[Wallander – Dekkoperasjonen]]*
* 2006 – *[[Wallander – Fotografen]]*
* 2006 – *[[Wallander – Det svake ledd]]*
* 2005 – *[[Wallander – Mastermind]]*
* 2005 – *[[Wallander – Afrikaneren]]*
* 2005 – *[[Wallander – Mørket]]*
* 2005 – *[[Wallander – Brødrene]]* (Svensk tittel: *Wallander – Bröderna*)
* 2005 – *[[Wallander – Byidioten]]*
* 2005 – *[[Wallander – Før frosten]]*  (Svensk tittel: *Innan frosten*)
* 2003 – *Paragraf 9* (TV)
* 2001 – *[[Winter – Dans med en engel]]* – engel (ikke kreditert)
* 2001 – *Bekännelsen* (TV)
* 2001 – *[[Hans och hennes]]* 
* 2000 – *Hot Dog*
* 2000 – *Dubbel-8*
* 1999 – *Insider* (TV)
* 1999 – *Anna Holt*
* 1999 – *Magnetisörens femte vinter*
* 1998 – *Kvinnan i det låsta rummet* (TV)
* 1997 – *[[Under ytan]]*
* 1995 – *[[Tre kronor (TV-serie)|Tre Kronor]]*
* 1995 – *[[30:e november]]*
* 1995 – *Petri tårar*
* 1995 – *[[När alla vet]]*
* 1994 – *Bert* (Sjön suger episoden – Som Emma)
* 1993 – *För brinnande livet*

## Referanser


## Eksterne lenker
*
April Margera

**April «Ape» Margera** (født 28. mars 1956 i Glen Mills, Pennsylvania, USA). April er moren til Bam Margera og CKY trommis Jess Margera. Hun er gift med Phil Margera. April publiserte nettopp en kokebok kalt *April Cooks: There's An Alligator In My Kitchen*.

## Referanser


## Eksterne lenker
*
I går

**I går** (på riksmål også **igår**) er en betegnelse på dagen før i dag.

## Ortografi
*I går* skal skrives som to ord på bokmål. På riksmål er både *igår* og *i går* tillatte former.

## Fakta om i går
I går var det .
* hadde navnedag i går.
* hadde nasjonaldag i går.
*I går var det .

## Bruk av uttrykket ''i går''
*«Mannen fra igår»: Skuespill utgitt i 1962 av Helge Hagerup
**I går var i dag i morgen*: Roman av Klaus Hagerup. Aschehoug, 1992. 179 sider. ISBN 82-03-16862-0
*«Tusen år er som i går»: Skuespill utgitt i 2005 av Gunnar Staalesen
*«Yesterday», sang av The Beatles 

### Sitater
Fra skuespillet «Brand» av Henrik Ibsen:
**Vær ikke ett i dag, i går,*
:*og noe annet om et år.*
:*Det som du er, vær fullt og helt,*
:*og ikke stykkevis og delt.*

## Referanser
Glokalisering

**Glokalisering** (fra engelsk, *glocalisation*) er et teleskopord sammensatt av **glo**balisering og lo**kalisering**. Begrepet uttrykker at globalisering ikke er en enveisprosess og ikke fungerer så ensrettende som en kan få intrykk av. Glokalisering spiller på hvordan kulturell, økonomisk og politisk globalisering nedfeller seg i lokale forhold. Dermed tar lokal kultur opp i seg internasjonal kultur, samtidig som den beholder eget særpreg.

Innen næringslivet betyr ordet å tilpasse internasjonale produkter lokale forhold. Som når McDonald's i India serverer lammeburger, fremfor storfeburgerne resten av verden spiser.

Ordet oppstod på 1980-tallet fra det japanske ordet *dochakuka* som opprinnelig refererte til å tilpasse jordbruk til lokale forhold. Senere ble ordet tatt i bruk som forretningsstrategi i japansk bedriftskultur i betydningen å tilpasse produkter rettet mot det globale markedet til lokale forhold. Men begrepet og ble først popularisert i engelsk språk av sosiologen Roland Robertson på 1990-tallet, og senere drøftet av Zygmunt Bauman.

## Se også
* Internasjonalisering

## Referanser


## Litteratur
* Bekh, K. (2016). A Company’s Marketing Mix in Terms of Glocal Marketing. Baltic Journal of Economic Studies, 2(5), 10-15 (in Web of Science: https://www.webofscience.com/wos/author/record/2340108; http://www.baltijapublishing.lv/index.php/issue/article/view/138)
* Thomas Hylland Eriksen *Globalisering åtte nøkkelbegreper*, 2008 ISBN 9788215013817

## Eksterne lenker
* Ordlista för 00-talet: GLOKAL (Sydsvenskan, 10.2.01)
Caprera

**Caprera**, i La Maddalena kommune på Sardinia, er den nest største av øyene i øygruppa Maddalenaøyene i Bonifaciosundet mellom Korsika og Sardinia. Øya har er areal på 15,5 kvadratkilometer og ei kystlinje på 45 kilometer. Øya er forbundet med naboøya La Maddalena med en 600 meter lang veifylling.

Giuseppe Garibaldi kjøpte øya i 1855. Han døde på øya i 1882 og graven hans finnes her. 

Caprera med omliggende øyer er et naturreservat.

Øya har sannsynligvis fått navn etter villgeitbestanden som holdt til på øya (*Capra* betyr "geit" på italiensk).
Vidarshov

**Vidarshov** er en gård i Hamar kommune. I før-kristen tid var gården, som navnet antyder, et hov. På stedet er det funnet et sammenhengende felt med omtrent 25 gravhauger av ulik størrelse og fasong. Nordvest for gårdstunet ligger en av de største gravhaugene på Hedmarken, *Teahaugen*, med en diameter på ca. 30 meter og en høyde på 5 meter. Det er blitt gravd ut tuften av et langhus fra perioden 200-400 e.Kr. på gården, men sporene av dette er ikke synlig i dag. Det lå i åkeren på høydedraget mellom Teahaugen og det store gravfeltet.
Årring

**Årringer** eller **vekststriper** er ringene som kan ses i tversnittet på en trestamme eller på skallet til muslinger. Synlige ringer er et resultat av sesongavhengige endringer veksthastigheten, og det er derfor en ring vanligvis markerer et år i livssyklusen. Ringene er mer synlige på trær som vokser i de tempererte sonene, fordi forskjellene mellom årstidene er større der. 

Treet vokser i et av lagene i barken. Den ytterste årringen er derfor den nyeste, og den innerste er den eldste. Muslingens vekststriper vokser ut fra den eldste delen av skallet, kalt skallnavlen eller umbo.

Den indre delen av hver enkelt ring formes tidlig i vekstsesongen, mens veksten er relativt rask og tettheten på treet er mindre, mens den ytre delen av ringene har større tetthet fordi trærne vokser saktere om sommeren og høsten. Hos dyr dannes ringene som følge av tilgangen på næring gjennom sesongen.

År med tilstrekkelig fuktighet og en lang vekstsesong fører til tykke ringer, mens år med tørke kan gi smale ringer. Slik kan man også si noe om klimaforholdene og variasjonen i disse i området et tre vokser ved å studere årringene. Trær fra samme område har en tendens til å utvikle de samme mønstertykkelsene i gitte perioder. Studiet av slike ringer kalles dendrokronologi.

## Ikke bare trær og muslinger
Synlige og vanskelig synlige vekstringer finnes også i dryppsteinssøyler (stalagmitt, stalaktitt eller sammenvokst). Veksten av disse er så langsom at det først i våre dager er blitt mulig å undersøke disse. Det er klimaperioder som er hovedfokus, og tidsskalaen er i hundreår.

Dyr som har skall og vokser, legger ofte bare et nytt lag skall på innsiden av det gamle. Dette sees tydeligst på enkelte skjell og muslinger, men også sneglehus kan ha tydelige årgangsskiller. Fiskeskjell og fiskenes øresteiner kan brukes til aldersbestemmelse. Et særtilfelle i krypdyrverdenen finnes i klapperslangens «rangle», som består av rester av skinnet fra tidligere år.

## Eksterne lenker
*
Dallas Mavericks

**Dallas Mavericks** er et amerikansk basketball-lag som spiller i ligaen NBA. Laget holder til i Dallas i Texas, og spiller hjemmekampene i American Airlines Center.

## Hall of Fame
De følgende to personene har hatt tilknytning til klubben, og er innvalgt i Naismith Memorial Basketball Hall of Fame:
*Adrian Dantley
*Alexander «Alex» English

## Eksterne lenker
*
Passarowitz-traktaten

**Passarowitz-traktaten** eller **Požarevac-traktaten** var en fredsavtale mellom Det osmanske rike på den ene siden og Habsburg-monarkiet og republikken Venezia på den andre. Den ble underskrevet den 21. juli 1718 i den osmanske i byen Požarevac (i dag tilhørende Serbia). I freden tapte osmanene mye territorium i Balkan, noe som stanset deres driv mot vest.

## Bakgrunn
Mellom 1714 og 1718 hadde de muslimske osmanene ført en vellykket krig mot republikken Venezia i Hellas og på Kreta i den osmansk-venetianske krig, men ble beseiret i slaget ved Petrovaradin i 1716 av østerrikske tropper ledet av Eugene av Savoia i den østerriksk-osmanske krig.

Fredsavtalen reflekterte den militære situasjonen. Det osmanske riket tapte til Østerrike følgende områder: Banat og sørøstlige Srem (Syrmia), den sentrale delen av dagens Serbia (fra Beograd til sør for Kruševac), en tynn stripe av nordlige Bosnia og Oltenia (Vesle-Valakia). Venezia måtte avgi Peloponnes (kjent som Morea på denne tiden) som var blitt oppnådd via freden i Karlowitz, foruten også dets siste gjenværende utposter på Kreta, og fikk kun De joniske øyer (med osmanskokkuperte Kythira som den del av disse øyene) og byene Preveza og Arta på fastlandet i Epirus. I Dalmatia, langs kysten av Adriaterhavet, gjorde Venezia en del framgang og fikk områdene Sinj, Imotski og Vrgorac i innlandet.

Resultatet av avtalen var gjenopprettelse av Habsburg-monarkiets administrasjon over det meste av området som i dag er Serbia som det hadde midlertidig okkupert under den store tyrkiske krig som ble utkjempet mellom 1688 og 1699, og etableringen av kongedømmet Serbia som et kronland. Som følge av Passarowitz-traktaten ble også et annet kronland av Habsburg-monarkiet etablert, kjent Banat av Temeswar.

Etter ytterligere en østerriksk-osmansk krig i 1739 som ble konkludert med Beograd-traktaten skaffet Det osmanske rike nordlige Bosnia, habsburgernes Serbia (inkludert Serbia), de sørlige delene av Banat av Temeswar og Oltenia.

## Referanser


## Litteratur
* Ingrao, Charles W.; Pesalj, Jovan; Samardzic, Nikola (2011): ''The Peace of Passarowitz, 1718'', Purdue University Press

## Eksterne lenker
* 
* 
* Teksten til Passarowitz-traktaten på engelsk
Bengt Eriksen

**Bengt Åge Eriksen** (født 13. mars 1965 i Oslo) er en norsk fotballtrener og tidligere fotballspiller som foran 2023-sesongen ble ansatt som hovedtrener for Jevnaker IF.

Eriksen er født og oppvokst på Oppsal i Oslo, der han nå er bosatt. Han har tidligere vært fotballspiller for ,  og , og fotballtrener for  og . Han er sønn av spilleren og treneren Leif Eriksen (1940–2024).

Eriksen var fotballekspert i TV 2 Sporten i perioden 2003&ndash;2011. Han hadde senere samme rolle hos både C more og Eurosport.

VG meldte 24. november 2008 at Eriksen var klar som ny sportsdirektør i VIF, en jobb han takket nei til.

Det ble 6. januar 2012 kjent at Eriksen ikke lenger skulle fortsette som fotballekspert for TV 2 Sporten, etter å ha vært heltidsansatt siden 2006. 11. april 2013 kunngjorde TV-kanalen C More at de hadde fått Eriksen inn i sitt team av fotballeksperter til sendingene fra Tippeligaen, som kanalen hadde hovedrettighetene til å sende.

Eriksen ble i desember 2012 kåret til Årets Osloborger av Aftenpostens lesere for sitt engasjement i letingen etter Sigrid Giskegjerde Schjetne.

Eriksen ble i desember 2021 ansatt som daglig leder i Moss Fotballklubb. Han ga seg som daglig leder i Moss 1. juli 2022.

## Spillerkarriere

## Referanser


## Eksterne lenker
* 
* Profil hos Norges Fotballforbund
* Profilside på cmore.no
Folk

**Folk** har flere betydninger:

* Menneske, en primat
* ''Folk'' (TV), en programserie på NRK
* Folkeslag, en gruppe mennesker med samme kulturelle og etniske bakgrunn
* Folkemusikk, musikk av og for folket
** Folkrock, en musikalsk sjanger som blander rytmer og instrumentbruk fra moderne rock- og popmusikk med eldre, tradisjonelle viser, folketoner og ballader
Rosemary Sutcliff

**Rosemary Sutcliff** (født 1920, død 1992) var en av Storbritannias mest berømte barne- og ungdomsbokforfattere, og skrev mer en 50 romaner. Sutcliff interesserte seg for historie, myter og legender, og bøkene hun skrev hentet ofte handling fra tidlig engelske historier.

## Priser og utmerkelser (utvalg)
* Carnegie Medal  for *The Lantern Bearers*

## Referanser

## Eksterne lenker
* 
*
Herons formel

**Herons formel** er i euklidsk geometri en formel for sammenhengen mellom arealet av en trekant og lengden av de tre trekantsidene.  Formelen er oppkalt etter den greske matematikeren og ingeniøren Heron av Alexandria, som levde i hundreåret etter Kristi fødsel. 

La lengden av de tre trekantsidene være definert som *a*, *b* og *c*. Herons formel sier da at arealet *A* til trekanten er gitt som

:A = \sqrt{s\left(s-a\right)\left(s-b\right)\left(s-c\right)} 

Her er *s* lik halve omkretsen til trekanten, det vil si

:s= \frac{1}{2}(a+b+c) 

Sannsynligvis var formelen allerede kjent på Herons tid, og mange mener at den stammer fra Arkimedes.

Herons formel er et spesielt tilfelle av Brahmaguptas formel for en syklisk firkant hvor en av sidene blir forsvinnende liten.

## Bevis

Formelen kan bevises på flere forskjellige måter. Arealet til trekanten er alltid gitt ved det halve produktet av en side i trekanten multiplisert med høyden på denne siden. Velger man denne siden å være *c*, er da den tilsvarende høyden *h = b&thinsp;*sin*&alpha;* hvor vinkelen *&alpha;* er angitt i figuren. Den kan beregnes fra cosinussetningen som gir

:  \cos\alpha = {b^2 + c^2 -a^2\over 2bc} 

Ved bruk av trigonometri følger da at

:  \begin{align} 
A &= {1\over 2}bc\sin\alpha = {1\over 2}bc\,\sqrt{1 - \cos^2\alpha} =  {1\over 2}bc \sqrt{1 - \cos\alpha}\sqrt{1 + \cos\alpha}\\
   &=  {1\over 2}bc \sqrt{ 1 - {b^2 + c^2 -a^2\over 2bc}}\sqrt{ 1 + {b^2 + c^2 -a^2\over 2bc}} = {1\over 4} \sqrt{(a^2 - (b-c)^2)((b + c)^2 - a^2)} \\
   &=  {1\over 4} \sqrt{(a+b -c)(a+c-b)(b+c + a)(b + c -a)}
\end{align} 

Her er  summen *a + b + c = 2s* lik omkretsen til trekanten og Herons formel følger. Den behandler alle sidene likt og er derfor symmetrisk ved ombytte av disse.

## Litteratur

* C.B. Boyer, *A History of Mathematics*, Princeton University Press, New Jersey (1985). ISBN 0-691-02391-3.
Gran turismo

**Gran turismo** har flere betydninger:
* Gran turismo, en biltype
* *[[Gran Turismo]]*, en videospillserie for PlayStation-konsoller
* ''Gran Turismo'' (film), en film basert på videospillserien
Ambrosi Hoffmann

**Ambrosi Hoffmann** (født 22. mars 1977 i Davos) er en sveitsisk tidligere alpinist.

Hoffmann vant gull i utfor under junior-VM 1996. Samme år debuterte han i verdenscupen.

Under OL 2006 i Torino tok han bronsemedaljen i super-G. I OL 2010 tok han en 23.-plass i utfor.

Hans beste VM-resultater er en fjerdeplass i Super-G under VM 2003 i St. Moritz, og en femteplass i utfor fra VM 2007 i Åre.

Ambrosi Hoffmann vant ikke noe verdenscuprenn, men hadde som best en andreplass i et utforrenn fra mars 2002.

## Eksterne lenker
* 
* Ambrosi Hoffmanns hjemmeside
American Anthropological Association

**American Anthropological Association** (**AAA**) ble grunnlagt i 1902 som en organisasjon for personer som er interessert i antropologi som fagfelt. Organisasjonen regner seg selv som verdens største på området.

Organisasjonen arrangerer årlige konferanser, vekselvis på øst- og vestkysten av USA, som i løpet av en femdagersperiode samler ca. 6 500 sosialantropologer fra en rekke land, inkludert Norge. Foreningen gir også ut tidsskriftet *[[American Anthropologist]].* Medlemstallet er i dag ca. 11 500.

## Eksterne lenker
*
Symfoni nr. 39 (Mozart)

**Symfoni nr. 39 i [[Ess-dur]] ** av Wolfgang Amadeus Mozart, KV 543, ble skrevet samtidig med symfoni nr 40 og 41 i løpet av en kort periode sommeren 1788. Siden den ofte ble trykt som siste nummer i kammermusikksamlinger, fikk den i det 19. århundret tilnavnet «Svanesangen». Verket er opprinnelig tonesatt for fløyte, parvise klarinetter, fagotter, valthorn og trompeter, pauke og strykere. Verket består av fire satser:

# *[[Tempo#Italian_tempo_markings|Adagio]]&mdash;[[Tempo#Italian_tempo_markings|Allegro]]
# *Andante con moto*
# *Menuetto*
# *Finale (Allegro)*


I tillegg til de andre symfoniene i hans siste symfoniske [[trilogi]], skrev Mozart sine [[klavertrio]]er in E&mdash; og C&mdash;dur, sin *sonate facile'' og en fiolin-sonatino denne samme sommeren.

## Eksterne lenker
* Anmeldelse av en konsertfremføreslese av verket med The Saint Louis Symphony. Besøkt 14.02.06
Fjellsetra

:*Se [[Fjellseter]] for å lese om stedet i Bymarka i Trondheim*

**Fjellsetra** er et skianlegg på Sunnmøre.  

Fjellsetra havner ofte i skyggen av det større, og mer besøkte Strandafjellet.

## Se også
* Liste over norske alpinanlegg

## Referanser
Kommunikasjonsforbundet

**Kommunikasjonsforbundet** startet som en fagorganisasjon for sentralborddamer innenfor Televerket. Forbundet fusjonerte 1. januar 2005 med Norges Funksjonærforbund til Negotia.

## Kilder
*
Norges Funksjonærforbund

**Norges Funksjonærforbund** (**NOFU**) var et fagforbund for kontorfunksjonærer, som hadde sin bakgrunn i Oslo. Forbundet ble stifta i 1950, etter omstrukturering av en sammenslåing fra 1937.

NOFU fusjonerte 1. januar 2005 med Kommunikasjonsforbundet til det som senere ble kalt Negotia.

## Referanser
Fylkesvei 3488

**Fylkesvei 3488** går mellom Viadukten i Barbudalen og Songe i Arendal kommune.

Frem til 2019 hadde veien betegnelsen fylkesvei 22 (Aust-Agder).

## Kommuner og knutepunkter

## Referanser




## Eksterne lenker
* Vegvesenets vegkart 
*
Liste over innsjøer i Akershus

**Liste over innsjøer i Akershus** er innsjøer som helt eller delvis ligger innenfor grensene til Akershus fylke. Dersom innsjøen ligger i flere kommuner er den kommunen som tilregnes størstedelen oppført først. Listen inneholder største innsjø i hver enkelt kommune, samt alle innsjøer over 1&nbsp;km² i fylket. I tillegg omfatter listen mange mindre vann mellom 1 og 0,1&nbsp;km², som er berørt av naturreservater eller av andre særlige grunner.

}

|}

## Kilder
*
Saltdal videregående skole

**Saltdal videregående skole** er en videregående skole som ligger ved Fredheimveien, like sør for Rognan, administrasjonssenteret i Saltdal kommune, Nordland.

Skolen er en UNESCO-skole, med vennskapsskoler i Tanzania og på Trinidad og Tobago.

## Skolen tilbyr etter reform 06, [[kunnskapsløftet]], følgende utdanningsprogram

## Skolen tilbyr etter reform 94, følgende utdanningsprogram

## Eksterne lenker
* Saltdal videregående skole
* Vgskole.net En nyttig skoleside laget av en dyktig og engasjert faglærer i norsk og engelsk ved skolen.
Arado Ar 234

**Arado Ar 234** «Blitz» (lyn) var et tysk jetdrevet bombefly, utviklet og produsert for Luftwaffe av Arado under andre verdenskrig. Prototypen, **Ar 234 V1** (Werk-Nr.130 001, TG+KB), fløy første gang 15. juni i 1943 og flyet regnes som verdens første jetdrevne bombefly. 2. august 1944 ble Ar 234 også verdens første jetdrevne rekognoseringsfly. Flyet ble hovedsakelig benyttet som rekognoseringsfly og var så godt som umulig å avskjære.

Ar 234 ble produsert i 5 varianter, deriblant en nattjagervariant.

## Spesifikasjoner

## Museumsfly

Det finnes kun ett gjenværende eksemplar av Ar 234. Dette flyet, en Ar 234 B-2, ble sammen med ni andre eksemplarer overgitt til britiske styrker ved Sola flyplass ved Stavanger i 1945. Flyet ble senere transportert til USA for testing, og er i dag utstilt på museum i Washington D.C.

## Litteratur
* Bateson, Richard P. *Arado Ar 234 Blitz (Aircraft in Profile 215)*. Windsor, Berkshire, UK: Profile Publications Ltd., 1972.
* Boyne, Walter J. *The Aircraft Treasures Of Silver Hill: The Behind-The-Scenes Workshop of our Nation's Air Museums*. New York: Rawson Associates, 1982. .
* Boyne, Walter J. *Clash of Wings.* New York: Simon & Schuster, 1994. .
* Brown, Eric. *Wings On My Sleeve: The World's Greatest Test Pilot Tells his Story*. London: Orion Books, 2006, .
* Ethell, Jeffrey L. *Aerei della II guerra mondiale* (in Italian). Milan: A. Vallardi, 1996. 
* Fleischer, Seweryn and Marek Ryś. *Ar 234 Blitz (Aircraft Monograph 10)*. Gdańsk, Poland: AJ-Press, Second expanded edition, 2004. .
* Green, William. *Aircraft of the Third Reich, Vol. 1.* London: Aerospace Publishing Limited, 2010. .
* Griehl, Manfred. *Arado Ar 234 (Luftwaffe Profile Series no. 15)*. Atglen, Pennsylvania: Schiffer Books, 2001. .
* Griehl, Manfred and Joachim Dressel. *Heinkel He 177 - 277 - 274*. Shrewsbury, UK: Airlife Publishing, 2004. .
* Griehl, Manfred. *Strahlflugzeug Arado Ar 234 'Blitz' (in German)*. Stuttgart, Germany: Motorbuch Verlag, 2003. .
* Kobel, Franz. *The World's First Jet Bomber: Arado Ar 234*. Atglen, Pennsylvania: Schiffer Books, 1991. .
* Kranzhoff, Jörg Armin. *Arado, History of an Aircraft Company*. Atglen, Pennsylvania: Schiffer Books, 1997. .
* Murawski, Marek J. *Arado Ar 234 Blitz (Kagero Monograph 33)* (bilingual Polish/English). Lublin, Poland: Kagero, 2007. .
* Myhra, David. *Arado Ar 234C: An Illustrated History*. Atglen, Pennsylvania: Schiffer Books, 2000. .
* Price, Dr. Alfred. "Arado Ar 234". *International Air Power Review,* Volume 24, 2008. Westport, Connecticut: AIRTime Publishing Inc. ISSN 1473-9917.
* Smith, J. Richard and Eddie J. Creek. *Arado Ar 234B (Monogram Close-Up 23)*. Boylston, Massachusetts: Monogram Aviation Publications, 1984. .
* Smith, J. Richard and Eddie J. Creek.  *Arado Ar 234 Blitz (Monogram Monarch Series No. 1)*. Boylston, Massachusetts: Monogram Aviation Publications, 1992. .
* Smith, J. Richard and Eddie J. Creek. *Military Aircraft in Detail: Arado Ar 234A*. Hinckley, Leicestershire, UK: Midland, 2006. .

## Eksterne lenker
* Wings Palette-fargelegging